**OPIS AKTIVNOSTI EKSPERTA U OKVIRU POSTUPKA NABAVKE USLUGA**

**PROJEKAT:** „Unapređenje okvira za održivo srednje stručno obrazovanja s fokusom na zelenu transformaciju“

**USLUGA:** Provođenje studija praćenjai izrada izvještaja

**OSNOV NABAVKE:** OUTPUT 1 Projektnog prijedloga i Budžet-Annex 1, budžetska linija 2 External services, podbudžetska linija 2.1-angažman eksperta za provođenje Studije praćenja

**1. Kontekst**

1. **Kratke informacije o projektu**

U okviru grant ugovora zaključenog sa Deutsche Gesellschaft für Internationale Zusammenarbeit (GIZ) GmbH u sklopu projekta „Održivi ekonomski razvoj i promocija zapošljavanja u Bosni i Hercegovini“ koji finansiraju Njemačko Savezno ministarstvo za ekonomsku saradnju i razvoj (Bundesministerium für wirtschaftliche Zusammenarbeit - BMZ) i Švicarska agencija za razvoj i saradnju (Swiss Agency for Development and Cooperation – SDC) Privredna komora Zeničko-dobojskog kantona implementira projekat „Unapređenje okvira za održivo srednje stručno obrazovanja s fokusom na zelenu transformaciju“ (u daljem tekstu: Projekat).

Projekat se implementira u periodu od januara 2024. do januara 2026.godine.

Generalni cilj Projekta je dalji razvoj i integracija elemenata dualno organizovanog obrazovanja u sistem srednjeg stručnog obrazovanja i obuke (u daljem tekstu: SSO) Zeničko-dobojskog kantona, s fokusom na zelenu transformaciju. Specifični ciljevi projekta obuhvataju sljedeće: uspostavu metodologije i procedure prikupljanja i analiziranja podataka u vezi sa SSO, te provođenje studije praćenja (tzv. Tracer study) na godišnjem nivou; ozelenjavanje ishoda učenja; razvoj okvira za sistemsku integraciju mentora praktične nastave kod privrednih subjekata i master trenera; povećanje interesa privrednih subjekata za učešće u praktičnoj nastavi; podizanje svijesti javnosti o dualno organizovanom obrazovanju sa posebnim fokusom na zelenu transformaciju.

Dugoročno, kao rezultat poboljšanog sistema SSO, očekivan je doprinos većoj zapošljivosti mladih u ZDK, te osiguranje kvalifikovane radne snage neophodne za održiv ekonomski razvoj zemlje.

1. **Pozadina angažmana eksperta za provođenje situacijske analize u pogledu potencijala zelene transformacije u nastavnim planovima i programima identificiranog zanimanja**

Uspostavljanje adekvatne metodologije i procedura za prikupljanje i analizu podataka u oblasti srednjeg stručnog obrazovanja ključno je za unapređenje sistema i osiguranje njegovog dugoročnog uspjeha.

Redovno prikupljanje i analiza ovih podataka omogućavaju obrazovnim institucijama i donosiocima odluka da se prilagode promjenjivim ekonomskim i tehnološkim uvjetima, čime se osigurava da programi srednjeg stručnog obrazovanja efikasno pripremaju pojedince za uspješne i održive karijere. Ova praksa također omogućava ocjenu kvalitete obrazovnih programa i identifikaciju područja za poboljšanje, čime se održavaju visoki standardi obrazovanja.

Izvještaji iz studije praćenja bit će dostupni školama srednjeg stručnog obrazovanja, institucijama nadležnim za donošenje odluka i drugim relevantnim akterima, kako bi se unaprijedile obrazovne politike i razvili novi ili revidirali postojeći nastavni planovi i programi.

Detaljno prikupljanje podataka o trenutnim i budućim potrebama za određenim vještinama učenika srednjeg stručnog obrazovanja doprinijet će boljoj usklađenosti praktične nastave u privrednim društvima sa potrebama tržišta rada, što je od posebne važnosti za Zeničko-dobojski kanton.

Krajnji cilj je da, na temelju nalaza iz studija praćenja, Privredna komora izradi preporuke za unapređenje sistema srednjeg stručnog obrazovanja i dostavi ih nadležnim tijelima na daljnje postupanje.

**2. Lista i opis aktivnosti angažovanog eksperta**

U okviru svog angažmana, ekspert je obavezan sprovesti dvije studije praćenja, za 2024. i 2025. godinu i izraditi pripadajuće izvještaje, koje će pružiti ključne informacije o sljedećim aspektima (ali ne isključivo):

* poboljšanje zapošljivosti lica koja su završila srednje stručno obrazovanja i obuku,
* usklađenost kompetencija učenika i lica koja su završila srednje stručno obrazovanja i obuku

sa potrebama privrednih subjekata,

* broj učenika srednjih škola za stručno obrazovanje i obuku koji su tokom praktične nastave u privrednim društvima bili obučavani od strane certificiranih mentora.

Na temelju dobijenih rezultata, Privredna komora će pripremiti preporuke za unapređenje srednjeg stručnog obrazovanja koje će biti upućene relevantnim institucijama. S tim u vezi, od eksperta se očekuje da izvrši sljedeće ključne aktivnosti i da postigne planirane rezultate, ali ne isključivo dolje navedene:

|  |  |  |  |
| --- | --- | --- | --- |
| **AKTIVNOST** | **OPIS AKTIVNOSTI** | **ISPORUKE** | **VREMENSKI OKVIR AKTIVNOSTI** |
| **1.Pripremne aktivnosti** | U okviru pripremnih aktivnosti, potrebno je da se ekspert detaljno upozna sa smjernicama za izradu studije praćenja. U tu svrhu, biće organizovani radni sastanci sa ključnim predstavnicima projektnog tima. Privredna komora je obavezna da ekspertu omogući pristup svim dokumentima i saznanjima koji su do sada prikupljeni u okviru Projekta. Ključni dokument koji treba biti dostavljen ekspertu je Tracer study guidelines, koji je izradio GIZ.  Ekspert će pripremiti akcioni plan sa zadacima i vremenskim okvirom za aktivnosti, koji treba da bude usaglašen sa predstavnicima Privredne komore ZDK. | 1. Učešće na pripremnim sastancima sa projektnim timom;  2. Akcioni plan sa vremenskim okvirom | Decembar 2024. |
| **2.Razvoj upitnika i podrška prilikom njegove disperzije** | Prilikom provođenja studije praćenja, ekspert će razviti upitnik, pri čemu će u određenim dijelovima koristiti prethodno kreirana pitanja koja se nalaze u dokumentu Tracer Study guidelines.  U skladu s tim, ekspert će prvo izraditi listu pitanja u Word formatu, te će nakon usaglašavanja istih sa Privrednom komorom, kreirati online verziju upitnika (e.g. Google forms) i testirati njegove funkcionalnosti.  Upitnik će obuhvatiti relevantna pitanja koja pruže ključne informacije o sljedećim aspektima (ali ne isključivo):   * poboljšanje zapošljivosti lica koja su završila srednje stručno obrazovanja i obuku, * usklađenost kompetencija učenika i lica koja su završila srednje stručno obrazovanja i obuku   sa potrebama privrednih subjekata,   * broj učenika srednjih škola za stručno obrazovanje i obuku koji su tokom praktične nastave u privrednim društvima bili obučavani od strane certificiranih mentora.   Ciljne grupe koje trebaju biti obuhvaćene upitnikom bit će navedene u smjernicama za provođenje Tracer studije koje će dostaviti GIZ.  Nakon odobrenja upitnika Privredna komora će isti disperzirati. Ekspert će kontinuirano obavještavati Privrednu komoru o statusu pristiglih odgovora, kako bi se mogle poduzeti odgovarajuće follow up mjere. | -Izrađen nacrt upitnika na temelju upitnika koji je izradio GIZ  -Finaliziran upitnik putem online alata  - Testiranje funkcionalnosti izrađenog upitnika | Januar 2025. -prva studija  Septembar 2025.-druga studija |
| **3.Analiza prikupljenih podataka** | U odnosu na dostupne podatke, prikupljene putem upitnika, ekspert će iste analizirati i interpretirati koristeći napredne statističke softverske programe. | Izrađena analiza prikupljenih podataka | Februar 2025.-prva studija  Oktobar 2025.-druga studija |
| **4.****Kreiranje izvještaja studije praćenja** | Ekspert će sve analizirane podatke predstaviti kroz izvještaj, uključujući grafički i narativni dio.  Izvještaj koji podnese ekspert mora biti odobren od strane Privredne komore kako bi se smatrao konačnim.  Izvještaj studije praćenja će biti dostavljen u elektronskoj verziji. | Finaliziran izvještaj o studiji praćenja | Mart 2025.-prva studija;  Novembar 2025.-druga studija |
| **5.Predstavljanje finaliziranog dokumenta identificiciranim akterima (po potrebi)** | S obzirom na to da će Privredna komora ZDK, nakon finalizacije obje tracer studije, podnijeti preporuke za institucionalizaciju iste nadležnim tijelima, ekspert će preuzeti ulogu da prije slanja prijedloga identificiranim akterima prezentuje i detaljno pojasni izrađene studije praćenja. Ovi akteri mogu uključivati Službu za statistiku, Zavod za zapošljavanje ili druge relevantne institucije kojima će biti upućene preporuke za institucionalizaciju. | Izrađena powerpoint prezentacija predstavljena identificiranim akterima | Novembar 2025. |

**3. Trajanje angažmana**

Izabrani ponuđač će od dana potpisivanja ugovora pa najkasnije do 30.11.2025. godine kontinuirano provoditi aktivnosti u svrhu realizacije aktivnosti i isporuka iz tačke 2.ovog dokumenta.

U slučaju potrebe, a zbog promjene okvira ili prirode zadatka, može se izvršiti izmjena ugovora tokom trajanja ugovora.

**P R E D S J E D N I C A**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**mr.sci. Diana Babić, s.r**